REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/135-18

6. jun 2018. godine

B e o g r a d

Z A P I S N I K

71. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE

ODRŽANE 6. JUNA 2018. GODINE

Sednica je počela u 9.25 časova.

Sednicom je predsedavao Đorđe Komlenski, predsednik Odbora.

Sednici su prisustvovali članovi Odbora: Bojan Torbica, Mihajilo Jokić, zamenik člana, Jasmina Obradović, zamenik člana, Aleksandra Majkić, Jelena Žarić-Kovačević, Neđo Jovanović, Petar Petrović, Elvira Kovač, zamenik člana i Milena Ćorilić, zamenik člana.

Sednici nisu prisustvovali članovi Odbora:Srbislav Filipović, Gordana Čomić, Dejan Šulkić, Saša Radulović, Bajro Gegić, Vjerica Radeta i Vesna Nikolić Vukajlović.

Sednici je prisustvovao Bojan Terzić, generalni direktor Sektora za zaštitu i edukaciju korisnika Finansijskih usluga iz Narodne banke Srbije .

D n e v n i r e d:

1. Razmatranje amandmana Odbora za privredu, regionalni razvoj, trgovinu, turizam i energetiku na član 29. Predloga zakona o izmenama i dopunama Zakona o privrednim društvima, koji je podnela Vlada.

Odbor je jednoglasno usvojio dnevni red (sa deset glasova za).

Prva tačka dnevnog reda. Razmatranje amandmana Odbora za privredu, regionalni razvoj, trgovinu, turizam i energetiku na član 29. Predloga zakona o izmenama i dopunama Zakona o privrednim društvima, koji je podnela Vlada.

Odbor je razmotrio amandman koji je na član 29. Predloga zakona o izmenama i dopunama Zakona o privrednim društvima, podneo Odbor za privredu, regionalni razvoj, trgovinu, turizam i energetiku i smatra da je amandman na član 29. u skladu sa Ustavom i pravnim sistemom.

Odbor je odluku doneo jednoglasno (sa deset glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 9.30 časova.

Sastavni deo ovog zapisnika čine stenografske beleške.

SEKRETAR PREDSEDNIK

dr Radoje Cerović Đorđe Komlenski